Case ID: 1133555
Sentence 1: İşin halları: Məhkəmənin hökmünə əsasən, Məhkum ona görə məhkum olunmuşdur ki, o, xx xxxxxx 2017-ci il tarixdə kirayədə yaşadığı Bakı şəhəri, Qaradağ rayonu, Sahil qəsəbəsi, nömrəsiz fərdi yaşayış evində tək olaraq 750 qram spirtli içki olan araq qəbul edərək orta dərəcəli alkoqol sərxoşluğu vəziyyətində, kəbinlə ər-arvad münasibətində olduğu Zərərçəkmiş şəxs son dövrlər ona qarşı etinasız münasibətlərindən əsəbləşərək sonuncunu öldürmək niyyəti ilə həmin tarixdə saat 21 radələrində Zərərçəkmiş şəxs işlədiyi, Bakı şəhəri, Səbail rayonu, Bül-bül prospekti, 14-18 ünvanında yerləşən 1 saylı Şəhər Poliklinikasının Travmotoloji Məntəqəsinə gələrək Zərərçəkmiş şəxs ilə həmin məntəqənin həyətində söhbət edərkən, sonuncunun onunla ər-arvad münasibətində yaşamaqdan imtina etməsini cüzi səbəb kimi bəhanə etməklə, heç bir əsaslı səbəb olmadan, öz davranışı ilə ictimai qaydalara və hamı tərəfindən qəbul olunmuş əxlaq normalarına açıq etinasızlıq göstərib Zərərçəkmiş şəxs yumruqla vurub yerə yıxdıqdan sonra, xuliqanlıq niyyəti ilə sonuncunu qəsdən öldürmək qərarına gələrək özü ilə gətirdiyi zavod üsulu ilə hazırlanmış təsərrüfat-məişət təyinatlı, işlək hissəsi kustar üsulla itilənərək biz formasına salınmış vintaçanı cibindən çıxarmış, Zərərçəkmiş şəxs vintaçanı gördükdən sonra yerdən qalxaraq 1 saylı Şəhər Poliklinikasının inzibati binasının qarşısında, yolun hərəkət hissəsinə tərəf qaçsa da, o, sonuncunu təqib edərək yolun hərəkət hissəsində vintaçanla Zərərçəkmiş şəxs ardıcıl zərbələr vuraraq bir ədəd qarnın ön divarında solda, bir ədəd sol bazu və bir ədəd sol saidə dərəcəsi təyin edilməyən deşilmiş yaralar, döş qəfəsinin ön səthinin sol yarısının dörd ədəd daxilə nüfuz etmiş, kəskin daxili qanitirməyə (sol plevra boşluğunda 500 ml qan) səbəb olmuş deşilmiş-kəsilmiş yaraları kimi hər biri ayrılıqda və ümumilikdə həyat üçün təhlükəli olan sağlamlığa ağır zərər vurmanın əlamətlərinə malik xəsarətlər yetirmiş, lakin həmin vaxt hadisənin baş verdiyi yerdə olan X5 ictimai borcunu yerinə yetirərək onu Zərərçəkmiş şəxs üzərindən çəkərək kənarlaşdırması və həmin ərazidə xidmət aparan polis əməkdaşları X8 və X6 xidməti vəzifəsini yerinə yetirərək onun əlindən vintaçanı alaraq zərərsizləşdirməsi səbəbindən, habelə Zərərçəkmiş şəxs vaxtında tibbi müəssisəsinə çatdırılaraq ixtisaslı tibbi yardım almaqla həyatı xilas olunduğundan, o, öz iradəsindən asılı olmayan səbəblərdən cinayətkar niyyətini başa çatdıra bilməyərək Zərərçəkmiş şəxs xuliqanlıq niyyəti ilə qəsdən öldürməyə, yəni qəsdən həyatdan məhrum etməyə cəhd etmişdir.